#  *Výbor*

*Národnej rady Slovenskej republiky*

 *pre hospodársku politiku*

 44. schôdza výboru

**357**

## U z n e s e n i e

**Výboru Národnej rady Slovenskej republiky**

**pre hospodársku politiku**

z 10. júna 2008

**Výbor Národnej rady Slovenskej republiky**

**pre hospodársku politiku**

prerokoval návrh poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov (tlač **622**) a

### s ú h l a s í

s návrhom poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov (tlač **622**);

#### o d p o r ú č a

#  Národnej rade Slovenskej republiky

návrh poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov (tlač **622**) schváliť so zmenami a doplnkami uvedenými v prílohe tohto uznesenia;

#### p o v e r u j e

1. predsedu výboru, aby výsledky rokovania výboru v  druhom čítaní z 10. júna 2008 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru,
2. spoločného spravodajcu výborov **T. Glendu** (**P. Pavlisa**), aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 Maroš **K o n d r ó t**

 predseda výboru

Peter **P e l e g r i n i**

Stanislav **K a h a n e c**

overovatelia výboru

## *Výbor*

*Národnej rady Slovenskej republiky*

 *pre hospodársku politiku*

Príloha

k uzneseniu č. 357

##### Z m e n y a  d o p l n k y

 k návrh poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov (tlač **622**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. K čl. I 2. bod

V § 2 ods. 4 sa slovo „užívať“ nahrádza slovom „spravovať“.

Ide o legislatívno-technickú pripomienku, ktorej účelom je zosúladenie s pojmom používaným v zákone č. 278/1993 Z. z. o správe majetku štátu v znení neskorších predpisov.

1. K čl. I 2. bod

V § 2 ods. 4 na konci, ako aj v texte k poznámke pod čiarou sa odkaz „1“ mení na odkaz „1a“ a vypúšťa sa posledná veta „Doterajší odkaz 1 sa označuje ako odkaz 1a“.

Legislatívno-technická pripomienka. Nie je dôvod k prečíslovaniu už existujúceho odkazu 1, ak sa zároveň nenavrhuje rovnaká legislatívno-technická zmena v označení príslušnej poznámky.

1. K čl. I

Za 6. bod. v čl. I sa vkladá nový 7. bod, ktorý znie:

„7. Nadpis šiestej časti znie:

„PRECHODNÉ, SPOLOČNÉ A ZÁVEREČNÉ USTANOVENIA“.“

Nasledujúce body sa primerane prečíslujú.

Legislatívno-technická pripomienka. Zmena nadpisu, vzhľadom na doplnenie zákona o § 17a.

1. K čl. II

Slová „1. február“ sa nahrádzajú slovami „1. september“.

Vzhľadom na priebeh legislatívneho konania a na zabezpečenie minimálnej legisvakančnej doby je potrebné posunúť účinnosť zákona.